CELEX: 32020D1815
Language: da
Date: 2020-11-23 00:00:00
Title: Rådets afgørelse (EU) 2020/1815 af 23. november 2020 om indgåelse af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser

3.12.2020   
               
               
                  DA
               
               
                  Den Europæiske Unions Tidende
               
               
                  L 407/1
               
            
         RÅDETS AFGØRELSE (EU) 2020/1815
         af 23. november 2020
         om indgåelse af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2020/1111 (2) blev aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser (»aftalen«) undertegnet den 14. september 2020 med forbehold af dens indgåelse på et senere tidspunkt.
                  
               
                     (2)
                  
                  
                     Aftalen har til formål at opnå det højest mulige beskyttelsesniveau for geografiske betegnelser og at tilvejebringe instrumenter til at bekæmpe vildledende praksis og uretmæssige anvendelser af geografiske betegnelser.
                  
               
                     (3)
                  
                  
                     Ved aftalens artikel 10 nedsættes et blandet udvalg, der har til opgave at ændre bilagene til aftalen.
                  
               
                     (4)
                  
                  
                     Rådet bør i overensstemmelse med traktatens artikel 218, stk. 7, bemyndige Kommissionen til på Unionens vegne at godkende ændringer af bilag I og III-VI til aftalen i det blandede udvalg.
                  
               
                     (5)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser godkendes herved på Unionens vegne (3).
         
         
            Artikel 2
            
               1.   Med henblik på ændring af henvisningerne til parternes gældende ret bemyndiges Kommissionen til på Unionens vegne at godkende ændringer af bilag I til aftalen.
            
            
               2.   Med henblik på aftalens artikel 3 bemyndiges Kommissionen til på Unionens vegne at godkende ændringer til bilag III og IV til aftalen samt de tilsvarende ændringer til bilag V og VI til aftalen. Kan de berørte parter ikke nå til enighed som følge af indsigelser vedrørende en geografisk betegnelse, vedtager Kommissionen en holdning i overensstemmelse med proceduren i artikel 57, stk. 2, i Europa-Parlamentets og Rådets forordning (EU) nr. 1151/2012 (4).
            
         
         
            Artikel 3
            Formanden for Rådet foranstalter på Unionens vegne den notifikation, der er omhandlet i aftalens artikel 14, stk. 1 (5).
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 23. november 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Godkendelse af 11.11.2020 (endnu ikke offentliggjort i EUT).
         
            (2)  Rådets afgørelse (EU) 2020/1111 af 20. juli 2020 om undertegnelse på Den Europæiske Unions vegne af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser (EUT L 244 af 29.7.2020, s. 8).
         
            (3)  Sen side 3 i denne EUT.
         
            (4)  Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).
         
            (5)  Datoen for aftalens ikrafttræden offentliggøres i Den Europæiske Unions Tidende på foranledning af generalsekretariatet for Rådet.